Gi-ad
Run.GPS by eSymetric GmbH

יער חרובית
יער חרובית הוא יער נטוע של קק ל. היער משתרע על פני כ-8000 דונם דרומית לכביש 383 ונתחם בתל צפית בדרום, קיבוץ בין כפר מנחם במערב ומושב גפן במזרח.
ביער עצי אורן, אקליפטוס, ברוש וכמובן חרובים שעל שמם נקרא היער. בשטחו שרידים של אתרים היסטורים כגון חורבת שימרה וחורבת דמדומית, שרידי מערות פעמון ושרידי גתות ומתקנים חקלאיים . בקצה הדרומי של היער מצוי תל צפית, המזוהה עם העיר הפלשתית גת. ליד התל הקדום נמצאת תחנת הכוח צפית של חברת החשמל.
ביער חרובית הוכשרו דרכי נגישות לנכים. בקצה הצפון-מערבי של היער (סמוך לפניה מכביש 383) נמצא פארק הלוחם ובו מתקנים רבים ושבילי טיול שאפשר לעבור בהם עם כיסא גלגלים.
בחודשי הקיץ נעשה שימוש רב ביער חרובית על ידי תנועת הצופים מכל רחבי הארץ, אשר מקיימת בו את מחנות הקיץ.
אתר זה עוסק בעיקר בעיקר בשבילי האופנים שביער (המתאימים גם לטיול רגלי) ובסיפור הקמתם.
איך מגיעים ליער חרובית?
למגיעים מכביש 6: נוסעים עד מחלף שורק ויוצאים ביציאה לכביש 3. נוסעים מערבה 5 ק מ עד לרמזור ופונים שמאלה לכביש 383. נוסעים כ- 6.5 ק מ מחפשים פניה ימינה לתחנת הכח צפית .
חשוב: למחלף שורק יש שתי יציאות, הראשונה (לבאים מצפון) יוצאת לכביש 7 לכוון גדרה, היציאה השניה שיוצאת לכביש 3 היא היציאה שאתם מחפשים.
למגיעים מהמרכז דרך כביש 40: נוסעים לצומת ראם (מסמיה) ופונים מזרחה. נוסעים כמה מאות מטרים עד לרמזור הבא ופונים ימינה לכביש 383. כ 2 ק מ אחרי קיבוץ כפר מנחם מחפשים פניה ימינה לתחנת הכח צפית . פונים ומייד מחפשים את החניה מצד שמאל.
למגיעים מכיוון ירושלים: נוסעים לצומת עזקה ופונים מערבה. כ2 ק מ אחרי מושב גפן מחפשים את הפניה לתחנת הכח.
לבאים משני הכיוונים - בפניה יער מוצבת ציפור קק ל צבועה בירוק וכחול.